Pamokos planas

Tema: Miesto istorija ir dabartis. Dalykinis ir meninis aprašymas

Klasė: 6, 7

Uždavinys: dirbdami grupėse mokiniai pagal užduočių lapuose nurodytus aspektus (kriterijus) tirs aplinką ir naudodamiesi informaciniais šaltiniais sukurs dalykinį ar meninį pasakojimą su aiškinimu ir aprašymu.

Metodai: pokalbis, darbas grupėmis, informacinių stendų nagrinėjimas, informacijos paieška ir atranka internete, kūrybinis rašymas, refleksija.

Priemonės: užduočių lapai grupėms, kietesni aplankai ar segtuvai lapui pasidėti, rašikliai, mobilieji telefonai su interneto prieiga.

Pamokos struktūra:

* Įvadinė dalis (mokytojas pristato pamokos temą, iškelia klausimą, suformuluoja uždavinį) – 5 min.
* Pasiskirstymas grupėmis ir susipažinimas su užduotimis (mokytojas išdalina grupėms užduočių lapus, paaiškina atlikimo tvarką) – 10 min.
* Dalyko temų kartojimas: dalykinis ir meninis pasakojimas su aiškinimo ir aprašymo elementais, patikimi informacijos šaltiniai internete (mokytojo klausinėjami mokiniai prisimena teksto komponavimo ypatumus: visumos įspūdis ir detalės, erdvinio išdėstymo, laiko sekos principai) – 10 min.
* Mokinių darbas grupėse (mokytojas konsultuoja) – 40 min.
* Užduočių pristatymas (mokiniai pristato klasės draugams savo sukurtus tyrinėtų vietų, objektų aprašymus) - 12 min.
* Apibedrinimas - refleksija (mokiniai įsivertina pamokos darbą pagal duotus klausimus) – 13 min.

Refleksijos klausimai:

Ką nauja sužinojote?

Kas puikiai pavyko? Kas nustebino?

Ką buvo įdomu atlikti?

Kas buvo sunkiausia? Kodėl?

Ką darytumėt kitaip?